মহাৰাষ্ট্ৰ চৰকাৰে বৃহস্পতিবাৰে ৰাজ্যখনৰ বিদ্যালয়সমূহত মাৰাঠী ভাষা বাধ্যতামূলক কৰাৰ বাবে এখন বিধেয়ক উত্থাপন কৰিব।
বিধানসভাত বুধবাৰে এই কথা ঘোষণা কৰা হৈছে। শিক্ষা মন্ত্ৰী বৰ্ষা গাইকোৱাডে সদনত জানিবলৈ দিয়ে যে আই বি, আই চি এছ ই আৰু চিবিএছই কে ধৰি শৈক্ষিক বোৰ্ডসমূহৰ প্ৰতিনিধিৰ সৈতে আলোচনাৰ পাছত এক বুজাবুজিৰ জৰিয়তে সিদ্ধান্তটো গ্ৰহণ কৰা হৈছে।
প্ৰস্তাৱিত বিধেয়কখনত মাৰাঠী ভাষাক প্ৰথম শ্ৰেণীৰ পৰা দশম শ্ৰেণীলৈকে বাধ্যতামূলক কৰিব বিচৰা হৈছে।
"চৰকাৰে লগতে দক্ষিণ ভাৰতৰ বিদ্যালয়সমূহত স্থানীয় ভাষাসমূহ শিকোৱাত কি ধৰণৰ পেটাৰ্ণ অনুসৰণ কৰা হয় সেই বিষয়ে অধ্যয়ন কৰিছে,"-মন্ত্ৰীগৰাকীয়ে জানিবলৈ দিয়ে।
মন্ত্ৰীগৰাকীৰ এই বিবৃতিত আপত্তি দৰ্শাই শিৱসেনাৰ বিধায়ক ভাস্কৰ যাদৱে এনে ধৰণৰ অধ্যয়নৰ প্ৰয়োজনীয়তাৰ ওপৰত প্ৰশ্ন তোলে।
"মন্ত্ৰীয়ে ৰাজ্য চৰকাৰৰ স্থিতি স্পষ্ট কৰা উচিত,"-তেওঁ কয়।
প্ৰত্যুত্তৰত মন্ত্ৰীগৰাকীয়ে কয় যে তেওঁ ইতিমধ্যে প্ৰকাশ কৰিছে যে ৰাজ্য চৰকাৰ বিদ্যালয়সমূহত মাৰাঠী ভাষা বাধ্যতামূলক কৰিবলৈ বদ্ধ পৰিকৰ।
ইয়াৰ মাজতে বিজেপি বিধায়ক সুধীৰ মুংগানটিৱাৰে দাবী কৰে যে বিধায়িনী প্ৰক্ৰিয়াৰ নিয়মসমূহ সম্পূৰ্ণ মাৰাঠী ভাষাত কাৰ্য প্ৰণালী চলাব পৰাকৈ সলনি কৰিব লাগে।
"বৰ্তমান নিয়মত কোৱা আছে যে কাৰ্যপ্ৰণালী মাৰাঠী, ইংৰাজী বা হিন্দীত অনুষ্ঠিত হ'ব পাৰে,"তেওঁ কয়।
অধ্যক্ষ নানা পাটলে মুংগানটিৱাৰৰ প্ৰশ্নটো বিবেচনা কৰাৰ আশ্বাস দিয়ে।
উল্লেখযোগ্য যে কা আন্দোলনৰ প্ৰবল প্ৰতিবাদৰ সময়ত অসমতো চৰকাৰে অসমীয়া ভাষা বাধ্যতামূলক কৰাৰ প্ৰতিশ্ৰুতি দিছিল।
কিন্তু বিধানসভাত এখন বিধেয়ক আনি বিষয়টো এতিয়াও স্পষ্ট কৰা নাই অসম চৰকাৰে।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
অস্কাৰলৈ ৰাজামৌলীৰ 'আৰআৰআৰ'! ভিজুৱেল ইফেক্ট শাখাত মনোনয়ন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
